Document ID: 31997R0026

ΚΑΝΟΝΙΣΜΟΣ (ΕΚ) αριθ. 26/97 ΤΗΣ ΕΠΙΤΡΟΠΗΣ της 9ης Ιανουαρίου 1997 για τροποποίηση του κανονισμού (ΕΚ) αριθ. 2190/96 όσον αφορά τα συστήματα Α1 και Β έκδοσης πιστοποιητικών εξαγωγής στον τομέα των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των οπωροκηπευτικών (1), και ιδίως το άρθρο 35 παράγραφοι 8 και 11,
Εκτιμώντας:
ότι ο κανονισμός (ΕΚ) αριθ. 2190/96 της Επιτροπής, της 14ης Νοεμβρίου 1996, όσον αφορά τις λεπτομέρειες εφαρμογής του κανονισμού (ΕΟΚ) αριθ. 1035/72 του Συμβουλίου, σχετικά με τις επιστροφές κατά την εξαγωγή στον τομέα των οπωροκηπευτικών (2), προβλέπει την έκδοση πιστοποιητικών εξαγωγών σύμφωνα με τα συστήματα Α1, Α2 και Β 7
ότι θα πρέπει, βάσει της κτηθείσας πείρας από τη χρησιμοποίηση του συστήματος Α2, να προβλεφθεί η διαφοροποίηση των ποσών των επιστροφών ανά περιοχή προορισμού για όλα τα συστήματα 7 ότι θα πρέπει, συνεπώς, να προβλεφθεί η μνεία της εν λόγω περιοχής στις αιτήσεις πιστοποιητικών και στα πιστοποιητικά του συστήματος Β καθώς και η διαβίβαση στην Επιτροπή της πληροφορίας αυτής όσον αφορά τις αιτήσεις για τη χορήγηση πιστοποιητικών των συστημάτων Α1 και Β 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2190/96 τροποποιείται ως εξής:
1. Μετά το άρθρο 5 παράγραφος 2 παρεμβάλλεται η ακόλουθη νέα παράγραφος 2α:
«2α. Οι διατάξεις του άρθρου 20 παράγραφος 3 πρώτο εδάφιο του κανονισμού (ΕΟΚ) αριθ. 3665/87 εφαρμόζονται στα πιστοποιητικά Β. Οι τόποι προορισμού ή οι ομάδες τόπων προορισμού αναφέρονται στο τετραγωνίδιο 7 των αιτήσεων πιστοποιητικών και στα πιστοποιητικά.»
2. Τα παραρτήματα Ι και IV αντικαθίστανται, αντιστοίχως, από τα παραρτήματα Ι και ΙΙ του παρόντος κανονισμού.
Άρθρο 2
Ο παρών κανονισμός εφαρμόζεται από τις 10 Ιανουαρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Ιανουαρίου 1997.

Labels: 12
3
17
5